West Ham United FC

**West Ham United Football Club** on Inglismaa jalgpalliklubi. Klubi kodustaadion on Londoni olümpiastaadion, kuhu koliti 2016 aastal. Klubi asutati aastal 1895 **Thames Ironworks FC** nime all. 1900. aastast on klubi nimi West Ham United FC.

Meeskond mängis algul Southern Football League'is ja Western Football League'is ning liitus The Football League'iga 1919. aastal. Inglise kõrgliigasse jõudis klubi esimest korda 1923. aastal. 1940. aastal võitis klubi Football League War Cup'i.

Viimati langes West Ham United Inglismaa kõrgliigast välja hooajal 2010/11, mil saadi 20. koht ja langeti Football League Championshipi. Alates hooajast 2012/13 mängib West Ham United taas Inglise kõrgliigas.

West Ham Unitedi parim koht Inglise kõrgliigas on kolmas (hooajal 1985–1986). West Ham United on üks kaheksast klubist, mis pole kunagi langenud Inglise teisest liigast madalamale. West Ham United on kolm korda võitnud Inglismaa karikavõistlused (aastatel 1964, 1975 ja 1980). 

1965. aastal võitis West Ham United UEFA karikavõitjate karika. Hooajal 2022/23 võitis West Ham United UEFA Euroopa Konverentsiliiga, kui finaalis alistati Itaalia klubi ACF Fiorentina tulemusega 2:1.

Kolm West Ham Unitedi mängijat kuulusid 1966. aasta maailmameistrivõistluste võidukasse Inglismaa meeskonda. Nendeks olid Bobby Moore, Geoff Hurst ja Martin Peters.

Klubi kodustaadion on Londoni olümpiastaadion. Enne seda oli klubi kodustaadion aastatel 1904–2016 Boleyn Ground.

West Ham Unitedi naiskond mängib Inglismaa naiste kõrgliigas Women's Super League.

## Mängijad
### Praegune meeskond
*Seisuga 2. veebruar 2024*

### Endisi mängijaid
Bobby Moore - Paul Ince - Rio Ferdinand - Paolo Di Canio - Joe Cole - Matthew Etherington - Teddy Sheringham - Carlos Tévez - Scott Parker

West Ham United on igavikustanud Bobby Moore'i numbriga 6 särgi ja Dylan Tombidesi numbriga 38 särgi.

## Saavutused
***[[Football League Second Division]]**/**[[Football League Championship]]**
**Võidud: 1957–58, 1980–81
**Teised kohad: 1922–23, 1990–91, 1992–93
***[[FA Cup]]**
**Võidud: 1964, 1975, 1980
**Teised kohad: 1923, 2006
***[[League Cup]]**
**Teised kohad 1966, 1981
***[[FA Charity Shield]]**
**Võidud: 1964 (jagati)
**Teised kohad: 1975, 1980
***[[UEFA karikavõitjate karikas]]**
**Võitja: 1965
**Teine koht: 1976
***[[UEFA Euroopa Konverentsiliiga]]**
**Võitja: 2022–23
***[[UEFA Intertoto Cup]]**
**Võitja: 1999

## Peatreenerid

*  Syd King (1901–1932)
*  Charlie Paynter (1932–1950)
*  Ted Fenton (1950–1961)
*  Ron Greenwood (1961–1974)
*  John Lyall (1974–1989)
*  Lou Macari (1989–1990)
*  Billy Bonds (1990–1994)
*  Harry Redknapp (1994–2001)
*  Glenn Roeder (2001–2003)

*  Alan Pardew (2003–2006)
*  Alan Curbishley (2006–2008)
*  Gianfranco Zola (2008–2010)
*  Avram Grant (2010–2011)
*  Sam Allardyce (2011–2015)
*  Slaven Bilić (2015–2017)
*  David Moyes (2017–2018)
*  Manuel Pellegrini (2018–2019)
*  David Moyes (2019–2024)

## Statistika
*Seisuga 10. aprill 2024*
* Suurim võit – West Ham United–Bury 10:0 (Football League Cup, 25. oktoober 1983)
* Suurim liigavõit – West Ham United–Rotherham United 8:0 (Second Division, 8. märts 1958) ja West Ham United–Sunderland 8:0 (First Division, 19. oktoober 1968)
* Suurim kaotus – West Ham United–Barnsley 0:7 (Second Division, 1. september 1919), West Ham United–Everton 0:7 (First Division, 22. oktoober 1927) ja West Ham United–Sheffield Wednesday 0:7 (First Division, 28. november 1959)
* Enim väravaid ühel liigahooajal – 101 väravat 42 mängus (Second Division, hooajal 1957–1958)

* Enim mänge klubi meeskonnas – Billy Bonds (aastatel 1967–1988 kokku 799 mängu)
* Enim väravaid klubi meeskonnas – Vic Watson (aastatel 1920–1935 kokku 326 väravat)
* Enim väravaid ühel hooajal – Vic Watson (50 väravat hooajal 1929–1930)
* Enim väravaid ühel liigahooajal – Vic Watson (42 väravat First Divisioni hooajal 1929–1930)
* Enim väravaid ühes mängus – Vic Watson (6 väravat 9. veebruaril 1929 mängus Leeds Unitedi vastu) ja Geoff Hurst (6 väravat 19. oktoobril 1968 mängus Sunderlandi vastu)
* Suurim ost – 51,2 miljonit naela (Lucas Paquetá eest Lyoni Olympique'ile 2022. aastal)
* Suurim müük – 100 miljonit naela (Londoni Arsenalile Declan Rice'i eest 2023. aastal)

## Viited

## Välislingid

* Klubi koduleht